SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS,

ĀRLIETU KOMISIJAS

PROTOKOLS Nr.13 /PROTOKOLS Nr.

**2019. gada 16. janvārī**

Rīgā, Jēkaba ielā 11, Sarkanajā zālē

Atklāta sēde, sākas plkst. 10.00, beidzas plkst. 11.20

Sēdē piedalās:

Aizsardzības, iekšlietu un korupcijas novēršanas komisijas locekļi:

**J.Jurašs *(komisijas priekšsēdētājs)*, A. Blumbergs *(komisijas priekšsēdētāja biedrs)*, E. Šnore *(komisijas sekretārs)*, R. Bergmanis, K. Ģirģens, A. Latkovskis, J. Rancāns, M. Staķis**

**Ārlietu komisijas locekļi:**

**R. Kols *(komisijas priekšsēdētājs)*, O.Ē.Kalniņš *(komisijas priekšsēdētāja biedrs)*, I.Voika *(komisijas sekretāre)*, N.Kabanovs, D.Melbārde, L.Ozola, A.Pabriks, D.Šmits, J.Tutins.**

citas personas:

Stratēģiskā pētījuma centra direktora vietnieks Dr. Bruno Tertrais;

Stratēģisko pētījumu institūta pētniece Ms. Céline Marangé;

Eiropas Stratēģisko pētījumu institūta pētnieks Dr. Pierre Haroche;

Ģenerāļa Jonas Žemaitis Lietuvas Militārā akadēmijas, mācību un pētījumu direktors politikā Dr. Giedrius Česnakas;

Aizsardzības ministrijas valsts sekretāra vietnieks Jānis Karlsbergs;

Aizsardzības ministrijas Divpusējās sadarbības nodaļas vecākais referents Reinis Legzdiņš.

**Saeimas Aizsardzības, iekšlietu un korupcijas novēršanas komisijas vecākā konsultante I. Barvika, tehniskā sekretāre L. Kaiva**

**Saeimas Ārlietu komisijas vecākā konsultante A. Ābola, konsultante S. Bankova, tehniskā sekretāre D. Dobele.**

**Sēdi vada: Ārlietu komisijas priekšsēdētājs R. Kols.**

**Sēdi protokolē:** L. Kaiva.

**DARBA KĀRTĪBA**

Tikšanās ar Francijas - Baltijas valstu ārpolitikas un drošības politikas semināra dalībniekiem.

**R. Kols** atklāj sēdi, informē par darba kārtību. Dod vārdu Aizsardzības ministrijas pārstāvjiem.

**J. Karlsbergs** sniedz īsu ieskatu par Francijas - Baltijas valstu sadarbību, Latvijas un Francijas divpusējo sadarbību. Uzsver, ka seminārā ietvaros Baltijas valstu pārstāvju uzskati par drošības situāciju Baltijas reģionā saskan ar Francijas pārstāvju viedokli. Nostāja, kas izriet no kara Gruzijā, Krimas okupācija, kā arī pašreiz notiekošā kara Austrumukrainā, pārstāvjiem ir vienāda. Piemin Francijas darbību Baltijas reģiona drošības stiprināšanā. Runā par Eiropas Savienības aizsardzības spēju stiprināšanu.

**R. Kols** norāda, ka Latvijas – Francijas divpusējās sadarbības līgums ir spēkā līdz 2022. gadam. Lūdz, lai iezīmē aizsardzības un drošības jomas prioritātes šīs divpusējās sadarbības ietvaros. Jautā, vai paredzēti sadarbības modeļi militārās industrijas jomā, un interesējas, vai PESCO un Aizsardzības fonda ietvaros plānots pārskatīt ES kaujas grupu darbību, lomu un funkcijas.

**J. Karlsbergs** skaidro, ka līgumā ietverti vispārīgi drošības jautājumi. Katru gadu notiek divpusējās sarunas ar Franciju, kurās tiek risināti jautājumi, kas ir aktuāli NATO. Informē par aktualitātēm militārās industrijas jomā. Sniedz komentāru par ES kaujas grupām.

**B. Tertrais** piebilst, ka terorisms arī vairāku gadu nākotnē būs Francijas prioritāte. Min, ka Eiropu apdraud gan terorisma grupējums ISIS, gan Tuvo Austrumu un Āfrikas nestabilitāte. Min Francijas attieksmi par Krievijas prezidenta V. Putina politiku. Neuzskata, ka svarīgākais Eiropas drošībai ir spēcīgi Nacionālie bruņotie spēki, spēja sadarboties un veidot komandoperācijas (plānošanas spējas) un politiskā griba tos izmantot. Uzsver, cik svarīgi ir stiprināt Eiropas kaujas spējas.

**P. Haroche** piekrīt kolēģa paustajam. Runā par Krievijas klātbūtnes pieaugumu dažādos reģionos un informē, ka Dienvidu un Austrumu flangu apdraudējumi nav izolēti un pret šiem apdraudējumiem ir attiecīgi jāizturas.Pauž viedokli par kaujas grupu izmantošanu un finansēšanu, kā arī par politisko atbalstu kaujas grupu izmantošanai.

**R. Kols** sniedz īsu komentāru par izteikto viedokli un aicina atturēties no apzīmējuma “Vienotā Eiropas armija” izmantošanu, lai neraidītu nepareizus signālus.

**A. Pabriks** jautā, kāds ir redzējums par straujāku Vācijas bruņoto spēku nostiprināšanos Vācijas aizsardzībā un vai Francijas sabiedrībā ir pretenzijas attiecībā uz šo jautājumu. Vaicā par Eiropas Savienības tālākajiem soļiem drošības veidošanā?

**B. Tertrais** Pauž viedokli par iespējamo Vācijas bruņošanās pieaugumu. Neuzskata, ka Francijas sabiedrība to uztvertu par problēmu. Sniedz īsu ieskatu par Eiropas aizsardzības fonda finansējumu. Komentē R. Kola viedokli par apzīmējuma “Vienotās Eiropas armijas” izmantošanu. Izklāsta viedokli par tēriņiem aizsardzības jomā.

**P. Haroche** sniedz savu viedokli par izteicieniem saistībā ar “Vienotās Eiropas armija” apzīmējuma izmantošanu.

**L. Ozola** jautā, kāds ir Francijas sabiedrības noskaņojumu attiecībā uz aizsardzības pasākumu izmaksām un iespējamu aizsardzības budžeta palielinājumu.

**B. Tertrais** informē par Aizsardzības budžetu Francijā.

**R. Bergmanis** ņemot vērā Krievijas aktivitātes Āfrikā, interesējas par sadarbību ar ANO un turpmāko sadarbību starp Franciju un Krieviju.

**P. Haroche** sniedz viedokli par Krievijas aktivitātēm Āfrikā, informējot, ka nav pazīmes, kas liecinātu par Krievijas un Francijas sadarbības uzlabošanos.

**O. E. Kalniņš** jautā par iespējamu NATO un ES sadarbības apdraudējumu no ASV puses.

 **P. Haroche** piekrīt O. E. Kalniņa viedoklim un uzskata, ka nav skaidrības, ar kādu atbalstu var rēķināties no ASV puses krīzes situācijā. Jārunā par stratēģisko autonomiju.

**J. Karlsbergs** sniedz komentāru par NATO un ES sadarbību.

**R. Kols** interesējas par darba kārtības jautājumiem nākamajam NATO samitam. Jautā uzaicināto personu viedokli par vienotu regulējumu kibertelpā un šāda regulējuma ieviešanas iespējām. Jautā par NATO līguma 5. panta iedarbināšanu kiberuzbrukuma gadījumā.

**B. Tertrais** atbild uz iepriekšminētajiem jautājumiem. Informē, ka no NATO un ES funkciju dublēšanās nav iespējams izvairīties, turklāt funkciju dublēšanās atsevišķās jomās var būt noderīga. Būtiskākais ir nepieļaut pārāk lielu izdevumu pieaugumu. Informē, ka NATO samitā svarīgākais aspekts, ko varētu sasniegt būtu lēmums par kopējo vienotību, kas sevī ietver visus jautājumus, kas šobrīd tiek apspriesti. NATO ir apgalvojuši, ka kibernoziegumus varētu uztvert kā bruņotus uzbrukumus.

**P. Haroche** papildina kolēģa teikto un uzsver, ka jāatrod veidi, kā cīnīties ar nestandarta draudiem, kā tos novērst. Uzskata, ka NATO līguma 5. pants ir savstarpēji savietojams ar Līguma par Eiropas Savienību 42 punkta 7. apakšpunkts, lai veicinātu situācijas atrisināšanu šādu draudu gadījumā.

**R. Kols** pasakās viesiem par viedokļu apmaiņu un slēdz sēdi.

Aizsardzības, iekšlietu un korupcijas

novēršanas komisijas priekšsēdētājs J. Jurašs

**Ārlietu komisijas**

**komisijas priekšsēdētājs R. Kols**

Aizsardzības, iekšlietu un korupcijas

novēršanas komisijas sekretārs E. Šnore

**Ārlietu komisijas sekretāre** I.Voika

Aizsardzības, iekšlietu un korupcijas

novēršanas komisijas tehniskā sekretāre L. Kaiva